Mauro Caviezel

Dr **Mauro Caviezel** (* 18. Augschte 1988) isch e Schwyzer Skirännfahrer. Är ghert em B-Kader vum Schwyzer Skiverband aa un isch uf d Diszipline Abfahrt un Super-G spezialisiert. Sy jingerer Brueder Gino isch au Skirännfahrer.

## Biografy
Dr Caviezel isch ab em Winter 2003/2004 bi FIS-Ränne un bi nationale (Juged-)Maischterschafte derby gsii. Är het mehreri Medallie bi Schwyzer Junioremaischterschaften un d Bronzemedallie im Super-G bim European Youth Olympic Festival 2005 z Monthey gwunne. No sym erschte Siig in eme FIS-Ränne isch dr Caviezel im Februar 2006 zum erschte Mol im Europacup gstartet. Ai Monet speter het er bi dr Juniorewältmaischterschaft 2006 in dr kanadische Provinz Québec d Silbermedallie in dr Kombination gwunne. Im Europacup sin em ab dr Saison 2007/2008 Top-10-Blatzierige in dr Diszipline Slalom un Super-Kombination glunge. Dr erscht Podeschtblatz het er am 3.&nbsp;Merz 2010 mit Rang drei in dr Super-Kombination vu Sarntal/Reinswald gschafft. Dr zweet Podeschtblatz isch am 7.&nbsp;Jänner 2011 mit Blatz drei im Super-G vu Wengen chuu.

Syt Merz 2008 isch dr Caviezel au verainzlet im Wältcup am Start, aafangs im Slalom un syt 2011 im Super-G un im Riiseslalo. Sy bishär greschte Erfolg uf nationaler Ebeni het er im Merz 2011 gfyyrt, wun er z St. Moritz zytglych mit em Christian Spescha Schwyzer Maischter im Super-G woren isch. Am 24.&nbsp;Novämber 2011 isch dr Caviezel im zweete Durgang vum FIS-Riiseslalom vu Zinal schwär gheit. Näb ere Achselluxation het er si ne Riss vum vordere Chryzband un Verletzige am Ussemeniskus vum linke chnyy zuezoge, wäge däm isch d Saison 2011/12 fir ihn sch frihzytig z Änd gsii.

Erscht im Merz 2013 het dr Caviezel wider chenne Skiränne fahre. Am 11. Jänner 2014 het er uf dr verchirzte Lauberhornabfahrt z Wenge sy erschte Europacupsiig gfyyrt. Sechs Däg speter het er au z Wenige syni erschte Wältcuppinkt gwunne, mit Blatz 12 in dr Super-Kombination. Am 26.&nbsp;Jänner 2014 isch er in dr Super-Kombination vu Kitzbühel uf dr 5. Blatz gfahre un het dodermit sy erschti Top-10-Klassierig ghaa; s nämlig Ergebnis het er am 19. Merz 2015 im Super-G vu Méribel ghaa.

Bi dr Wältmaischterschaft 2017 z St. Moritz het er mit dr Bronzemedallie in dr Alpine Kombination sy bishär greschte Erfolg ghaa.

## Erfolg

### Wältmaischterschafte
* Vail/Beaver Creek 2015: 13. Alpini Kombination, 17. Super-G
* St. Moritz 2017: 3. Alpini Kombination, 20. Super-G, 21. Abfahrt
* Åre 2019: 7. Alpini Kombination, 9. Abfahrt

### Olympischi Spiil
* Sotschi 2014: 28. Riiseslalom
* Pyeongchang 2018: 12. Alpini Kombination, 13. Abfahrt

### Wältcup
* 12 Podeschtblätz, dodervu 1 Siig:

### Wältcupwärtige

### Europacup
* Saison 2010/11: 5. Super-G-Wärtig
* Saison 2013/14: 8. Abfahrtswärtig
* 4 Podeschtblätz, dodervu 1 Siig:

### Juniorewältmaisterschafte
* Québec 2006: 2. Kombination, 6. Abfahrt, 9. Super-G, 13. Riiseslalom, 17. Slalom
* Altenmarkt 2007: 5. Slalom, 7. Super-G, 22. Abfahrt
* Formigal 2008: 26. Abfahrt

### Anderi Erfolg
* 3 Schwyzer Maischtertitel (Super-G 2011 un 2014, Abfahrt 2015)
* Bronzemedallie im Super-G bim European Youth Olympic Festival 2005
* 13 Siig in FIS-Ränne

## Weblink

* Websyte vum Mauro Caviezel 
* 
* 
* Steckbrief bi Swiss-Ski

## Fueßnote